WR-grootbaas wil Japan in Rugbykampioenskap hêDie grootbaas van Wêreldrugby (WR) wil hê dat Japan saam met Suid-Afrika, Nieu-Seeland, Australië en Argentinië aan die Rugbykamioenskap moet deelneem, berig ESPN Scrum. Bernard Lapasset, die voorsitter van WR, sê dit sal rugby in die Suidelike Halfrond sowel as rugby wêreldwyd tot voordeel strek. Japan ry tans die kruin van die golf nadat sy indrukwekkende vertoning in die afgelope toernooi om die Rugbywêreldbeker (RWB) `n ongekende belangstelling in die spel in die land van die opkomende son aangewakker het. Die verwagting is dat die belangstelling verder sal groei in die lig van die Sunwolves-franchise se deelname aan die Superreeks. Lapasset glo Japan se betrokkenheid sal die spel oor die hele Asië heen laat groei, onder meer omdat van die Superwedstyde in Singapoer sal plaasvind.